Der er lige nu stort politiopbud i Kastrup Lufthavn, hvor en terrortrussel har fået beredskabet til at evakuere Terminal 3. - Det får umiddelbart ikke konsekvenser for vores passagerer, fordi de i Kastrup både modtager og sender fly fra de to andre terminaler, oplyser Rikke Mølgaard, salgs- og marketingsdirektør i Aalborg Lufthavn. I AAL er trafikken lige nu på et lavt niveau, først i eftermiddag og til aften stiger antallet af ankomster og afgange. - Vi holder naturligvis øje med udviklingen, siger Rikke Mølgaard. OPDATERET 13.33: TV2 News oplyser lige nu, at politiet overvejer, om der også skal lukkes for Terminal 2. OPDATERET 14.10: Terrortrussel mod Kastrup Lufthavn afblæst. Københavns Politi skriver på Twitter: - vi ophæver i lufthavnen. Tale om overhørt snak om bombe. Kufferter gennemgået. Intet om bombe. Københavns Politi på Twitter:

Opsummering:
For kort tid siden blev Terminal 3 i Kastrup Lufthavn lukket og evakueret på grund af en mistænkelig taske. Det betyder umiddelbart ikke forsinkelser i Aalborg Lufthavn.